Diari Oficial de la Generalitat Valenciana


Sumari del DOGV 7851, del 16-08-2016 (2016/6530)

RESOLUCIÓ de 29 de juliol de 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual s'estableixen per a l'any 2016 els terminis de presentació de sol·licituds del Registre Vitícola de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7851

Data del DOGV
:   16-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6530


Data del document
:   29-07-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 29 de juliol de 2016, de la consellera d'Agricultura, Medi Ambient, Canvi Climàtic i Desenvolupament Rural, per la qual s'estableixen per a l'any 2016 els terminis de presentació de sol·licituds del Registre Vitícola de la Comunitat Valenciana. [2016/6530]  
El Reglament (UE) núm. 1308/2013 del Parlament i del Consell, de 17 de desembre de 2013, pel qual es crea l'organització comuna de mercats dels productes agraris i pel qual es deroguen els reglaments (CEE) núm. 922/72, (CEE) núm. 234/79, (CE) núm. 1037/2001 i (CE) núm. 1234/2007 i en l'article 145 del Reglament (UE) núm. 1308/2013 manté l'obligació de gestió per part dels estats membres d'un registre vitícola amb informació actualitzada del potencial vitícola i atorga poders a la Comissió per a adoptar actes delegats pels quals s'establisquen les disposicions sobre el contingut del registre vitícola i les excepcions.   
  
El Reglament Delegat (UE) núm. 2015/560 de la Comissió, de 15 de desembre de 2014, pel qual es completa el Reglament (UE) núm. 1308/2013 i el Reglament d'Execució (UE) núm. 2015/561 de la Comissió, de 7 d'abril de 2015, pel qual s'estableixen disposicions d'aplicació del Reglament (UE) núm. 1308/2013, complementen aquesta normativa.  
El Reial Decret 740/2015, de 21 de juliol, pel qual es regula el potencial de producció vitícola, desenvolupa el procediment per a l'aplicació del nou sistema per a la gestió de plantacions de vinya.  
Atesa la nova normativa aplicable al nou règim d'autoritzacions de plantació de vinya cal definir els terminis de diferents sol·licituds per a facilitar la presentació i gestió del Registre Vitícola de la Comunitat Valenciana.   
Finalment, quant a les sol·licituds d'actualització de dades que es troben en el Registre Vitícola, cal mantindre els terminis de sol·licitud.  
  
Per tot això, amb la consulta prèvia del sector afectat, en virtut de les competències atribuïdes, pel Decret 80/2016, d'1 de juliol, del Consell, de modificació del Decret 158/2015, de 18 de setembre, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, i fent ús de les facultats concedides per la disposició final primera del Decret 145/2014, de 5 de setembre, del Consell, resolc:   
  
Primer. Terminis de tramitació de sol·licituds del Registre Vitícola en 2016  
1. Els terminis de tramitació de sol·licituds del Registre Vitícola de la Comunitat Valenciana previstos en el Reial Decret 740/2015 i en l'article 13 del Decret 145/2014, de 5 de setembre, del Consell, pel qual es regula el Registre Vitícola i les declaracions obligatòries en el sector vitícola de la Comunitat Valenciana durant 2016 seran els següents:  
  
a) Inscripció o actualització de dades que es troben en el Registre Vitícola:  
- Termini de sol·licitud, entre el 2 de gener i el 30 de juny .  
b) Autorització d'arrancada de vinya per a obtindre autorització de replantació:  
- El termini de sol·licitud serà de l'1 d'agost al 15 de desembre.   
c) Autorització de replantació o substitució de vinyes de vinificació, a fi d'obtindre el permís de plantació corresponent:  
- La sol·licitud es podrà presentar durant tot l'any i sempre abans del final de la segona campanya següent a la campanya en què s'haja notificat la resolució d'arrancada.  
d) Autorització de plantació per conversió de drets  
- El termini de sol·licitud serà durant tot l'any i sempre dins del període de vigència del dret.  
e) Modificació de localització d'autorització de plantació  
-La sol·licitud s'haurà de sol·licitar, prèviament a la plantació i, com a màxim, tres mesos abans del final de la vigència de l'autorització.  
f) Notificacions de plantació de vinya mare d'empelt i per a plantacions per a experimentació :  
- La notificació s'haurà d'efectuar, com a mínim, tres mesos abans de la data prevista de la plantació.  
g) Comunicacions de plantació amb origen autorització de conversió de drets, nova plantació o replantació  
- La comunicació s'haurà d'efectuar dins dels sis mesos posteriors en data de plantació.  
h) Comunicacions de plantació amb origen d'una expropiació o de plantacions d'autoconsum   
- La comunicació s'haurà d'efectuar dins dels sis mesos posteriors en data de plantació.  
  
Segon. Efectes  
La present resolució produirà efectes des de l'endemà de la seua publicació en el Diari Oficial de la Comunitat Valenciana  
  
Contra la present resolució, que posa fi a la via administrativa, podrà interposar-se un recurs potestatiu de reposició, en el termini d'un mes, davant del mateix òrgan que va dictar l'acte, comptador des de l'endemà de la publicació de la present resolució en el Diari Oficial de la Comunitat Valenciana, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació de la present resolució en el Diari Oficial de la Comunitat Valenciana, d'acord amb el que estableixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
València, 29 de juliol de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.